Document ID: 31997D0602

31997D0602
L 242/64
JURNALUL OFÍCIAL AL UNIUNII EUROPENE
DECIZIA CONSILIULUI
din 22 iulie 1997
privind lista menționată la articolul 3 alineatul (1) al doilea paragraf din Regulamentul (CEE) nr. 3254/91 și la articolul 1 alineatul (1) litera (a) din Regulamentul (CE) nr. 35/97 al Comisiei
(97/602/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere propunerea Comisiei,
având în vedere Regulamentul (CEE) nr. 3254/91 al Consiliului din 4 noiembrie 1991 de interzicere a utilizării capcanei cu pedală în Comunitate și de introducere în Comunitate a blănurilor și a produselor prelucrate de la anumite specii de animale sălbatice originare din țări care le capturează folosind capcana cu pedală sau alte metode în dezacord cu standardele internaționale de vânătoare cu capcane cu suferință minimă (1), în special articolul 3 alineatul (1) al doilea paragraf,
întrucât Regulamentul (CE) nr. 35/97 al Comisiei din 10 ianuarie 1997 de stabilire a dispozițiilor cu privire la autorizarea blănurilor și a bunurilor care intră sub incidența Regulamentului (CEE) nr. 3254/91 al Consiliului (2), în special a articolului 1 alineatul (1) litera (a), se aplică numai în cazul importurilor de blănuri de animale care nu au fost născute și crescute în captivitate, provenind din țările care figurează pe lista din anexa la prezenta decizie;
întrucât respectiva listă a fost stabilită pe baza informațiilor solicitate de către Comisie statelor în care există o arie de răspândire cunoscută pentru speciile menționate în anexa I la Regulamentul (CEE) nr. 3254/91;
întrucât un Acord internațional asupra standardelor pentru vânătoarea cu capcane a fost înaintat Consiliului spre aprobare; întrucât trebuie eliminate actele care ar încălca obiectul și scopul acordului; întrucât lista cuprinde, în consecință, țările care au inițiat acordul;
întrucât, inter alia, până la adoptarea de către alte țări terțe a Acordului internațional asupra standardelor pentru vânătoarea cu capcane sau în orice altă situație care cade sub incidența articolului 3 alineatul (1) din Regulamentul (CEE) nr. 3254/91, această decizie poate fi doar de natură temporară; întrucât lista menționată anterior trebuie să fie modificată imediat în funcție de noile circumstanțe care apar pentru a nu împiedica comerțul cu blănuri și cu produse din blană;
întrucât comitetul menționat la articolul 5 din Regulamentul (CEE) nr. 3254/91 și care a fost consultat prin procedură scrisă la 20 decembrie 1996 nu a emis un acord favorabil asupra propunerii de decizie a Comisiei prin care se stabilește lista țărilor autorizate,
ADOPTĂ PREZENTA DECIZIE:
Articolul 1
Lista țărilor care îndeplinesc cel puțin una dintre condițiile prevăzute la articolul 3 alineatul (1) primul paragraf din Regulamentul (CEE) nr. 3254/91 și menționate la articolul 1 alineatul (1) litera (a) din Regulamentul (CE) nr. 35/97 al Comisiei este cuprinsă în anexa la prezenta decizie, alături de speciile vizate.
Articolul 2
Prezenta decizie intră în vigoare la data publicării în Jurnalul Oficial al Comunităților Europene.
Articolul 3
Prezenta decizie se adresează statelor membre.
Adoptată la Bruxelles, 22 iulie 1997.

Labels: 1
5
20
3
6